|  |  |  |  |
| --- | --- | --- | --- |
|

|  |
| --- |
| GRB REPUBLIKA HRVATSKA OSJEČKO-BARANJSKA ŽUPANIJA |

|  |  |
| --- | --- |
|  | **OPĆINA ERNESTINOVO** **Općinska načelnica** |

 |

KLASA: 604-01/22-01/1

URBROJ: 2158-19-02-22-2

Ernestinovo, 21.rujna 2022.

Temeljem članka 12. Pravilnika o stipendijama Općine Ernestinovo (Službeni glasnik Općine Ernestinovo broj 19/20), općinska načelnica ***raspisuje***

## NATJEČAJ

**za dodjelu stipendija Općine Ernestinovo**

**za školsku odnosno akademsku godinu 2022./2023.**

**Natječaj je otvoren od 21.rujna-21.listopada 2022.godine do 14:00 sati**

Raspisuje se natječaj za dodjelu stipendija Općine Ernestinovo, koje se dodjeljuju učenicima i studentima s područja Općine Ernestinovo:

1. učenicima tijekom redovitog srednjoškolskog obrazovanja, u iznosu 300,00 kn mjesečno. Dodjeljuje se ukupno pet (5) **učeničkih stipendija**. Stipendija će se isplaćivati za razdoblje od 1. rujna 2022. do 30.lipnja 2023.godine.
2. studentima tijekom redovitog sveučilišnog i stručnog studija, u iznosu 500,00 kn mjesečno. Dodjeljuje se ukupno pet (5) **redovnih studentskih stipendija**. Stipendija će se isplaćivati za razdoblje od 1. listopada 2022. do 30.lipnja 2023.godine.
3. studentima tijekom redovitog sveučilišnog i stručnog studija, u iznosu 700,00 kn mjesečno. Dodjeljuju se ukupno dvije (2) **studentske stipendije za izvrsnost**. Stipendija će se isplaćivati za razdoblje od 1. listopada 2022. do 30. lipnja 2023. godine.

Stipendiju Općine Ernestinovo može primati samo jedan korisnik iz jednog zajedničkog kućanstva. Natjecati se može više korisnika, a ako svi prođu na natječaju, prije potpisivanja ugovora kandidati se moraju izjasniti koji od njih će primati stipendiju.

Iznimno, ako se na natječaj ne prijavi dovoljan broj kandidata koji zadovoljavaju natječajne uvjete, stipendiju može primati i više korisnika iz jednog zajedničkog kućanstva, pod uvjetom da zadovoljavaju natječajne uvjete.

1. **UVJETI ZA DODJELU UČENIČKIH STIPENDIJA**

Pravo na učeničku stipendiju tijekom redovitog srednjoškolskog obrazovanja može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti učenik 2., 3. ili 4. razreda srednje škole i da srednju školu pohađa u Republici Hrvatskoj
* da ne ponavlja razred
* da ima prosjek ocjena za prethodni razred srednje škole najmanje 4,00
* da nije korisnik stipendije po drugoj osnovi
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje 1 godinu
* da nije polaznik privatne srednje škole
* da mjesečni prihodi kućanstva iz svih izvora ne prelaze 3.000,00 kn po članu kućanstva (uključujući i prihode s osnove socijalne skrbi, obavljanja zanatske poduzetničke i poljoprivredne djelatnosti, naknade za uzdržavanje)
* da podnositelji i članovi uže obitelji (roditelji, braća i/ili sestre) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale.

1. **UVJETI ZA DODJELU REDOVNIH STUDENTSKIH STIPENDIJA**

Pravo na stipendiju tijekom redovitog sveučilišnog i stručnog studija može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti student 2. ili viših godina studija koji studira u Republici Hrvatskoj
* da savladava upisani studij bez ponavljanja godine, odnosno da redovito napreduje u studiju osim u slučaju mirovanja studentskih prava sukladno Zakonu o znanstvenoj djelatnosti i visokom obrazovanju
* da nema status apsolventa
* da mu je prosjek ocjena u dosadašnjem tijeku studiranja najmanje 3,00
* da nije korisnik stipendije po drugoj osnovi
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje jednu godinu
* da ne studira na privatnoj visokoobrazovnoj ustanovi
* da mjesečni prihodi kućanstva iz svih izvora ne prelaze 3.000,00 kn po članu kućanstva (uključujući i prihode s osnove socijalne skrbi, obavljanja zanatske poduzetničke i poljoprivredne djelatnosti),
* da podnositelji i članovi uže obitelji (roditelji, braća i/ili sestre) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale, a dokazuje se potvrdom o upisu s prijepisom ocjena pribavljenom putem Studomata. Potvrda mora biti ovjerena od strane visokoobrazovne ustanove.

1. **UVJETI ZA DODJELU STUDENTSKIH STIPENDIJA ZA IZVRSNOST**

Pravo na studentsku stipendiju za izvrsnost može ostvariti kandidat koji udovoljava sljedećim uvjetima:

* da je državljanin Republike Hrvatske
* da je redoviti student druge ili više godine studija
* da savladava upisani studij bez ponavljanja godine, odnosno da redovito napreduje u studiju osim u slučaju mirovanja studentskih prava sukladno Zakonu o znanstvenoj djelatnosti i visokom obrazovanju
* da na dan raspisivanja javnog natječaja za dodjelu stipendija ima prebivalište na području Općine Ernestinovo najmanje jednu godinu
* da mu je prosjek ocjena u dosadašnjem tijeku studiranja najmanje 4,2 za tehničke i prirodne studije, te 4,5 za društvene studije
* da ne studira na privatnoj visokoobrazovnoj ustanovi
* da nije korisnik stipendije po drugoj osnovi
* da nije apsolvent
* da nije stariji od 26 godina
* da podnositelji i članovi uže obitelji (roditelji, braća i/ili sestre) u trenutku podnošenja prijave ne duguju proračunu Općine Ernestinovo.

Prosjek ocjena zaokružuje se na dvije decimale, a dokazuje se potvrdom o upisu s prijepisom ocjena pribavljenom putem Studomata. Potvrda mora biti ovjerena od strane visokoobrazovne ustanove.

1. **KRITERIJI ZA UTVRĐIVANJE LISTE PRVENSTVA** **ZA UČENIČKE STIPENDIJE I REDOVNE STUDENTSKE STIPENDIJE**

***Opći uspjeh***

Kriteriji za utvrđivanje liste prvenstva za dodjelu stipendije Općine Ernestinovo po osnovi općeg uspjeha u školovanju su sljedeći:

1. ZA KANDIDATE ZA **UČENIČKE STIPENDIJE** IZRAČUNAVANJEM PROSJEKA OCJENA PRETHODNOG RAZREDA:

prosjek ocjena x 15 = broj bodova

1. ZA KANDIDATE ZA **REDOVNE STUDENTSKE STIPENDIJE** IZRAČUNAVANJEM PROSJEKA OCJENA PRETHODNIH GODINA STUDIJA:

prosjek ocjena x 15 = broj bodova

Dodatni bodovi za opći uspjeh dodjeljuju se kako slijedi:

1. sudjelovanje na županijskom natjecanju 10 bodova
2. sudjelovanje na državnom natjecanju 20 bodova
3. sudjelovanje na međunarodnom natjecanju 30 bodova
4. nagrada dekana 10 bodova
5. nagrada rektora 20 bodova
6. objava znanstvenog ili stručnog rada

kandidata u domaćoj ili stranoj publikaciji 15 bodova

***Socijalni status kandidata***

Dodatno će se bodovati socijalni status kandidata kako slijedi:

1. dijete bez oba roditelja 40 bodova
2. dijete bez odgovarajuće roditeljske skrbi 40 bodova
3. dijete smrtno stradalog, zatočenog ili nestalog

hrvatskog branitelja iz Domovinskog rata 30 bodova

1. dijete invalida Domovinskog rata 20 bodova
2. dijete samohranog roditelja 20 bodova
3. dijete iz kućanstva koje je korisnik zajamčene

minimalne naknade 15 bodova

1. za svakog člana kućanstva osim podnositelja prijave

koji se redovito školuje, a ne prima stipendiju 10 bodova

***Prihodi kućanstva***

Kriteriji za bodovanje prihoda kućanstva boduju se ovisno o mjesečnim prihodima po članu kućanstva, kako slijedi:

* manje od 500,00 kn 40 bodova
* 500,00 kn – 999,99 kn 35 bodova
* 1.000,00 kn – 1.199,99 kn 30 bodova
* 1.200,00 kn – 1.499,99 kn 25 bodova
* 1.500,00 kn – 1.999,99 kn 20 bodova
* 2.000,00 kn – 2.499,99 kn 15 bodova
* 2.500,00 kn – 3.000,00 kn 10 bodova

***Deficitarnost zanimanja***

Dodatno će se bodovati s 15 bodova deficitarna zanimanja na području Osječko-baranjske županije i to temeljem Preporuka za obrazovnu upisnu politiku i politiku stipendiranja u 2022. godini koje objavljuje Hrvatski zavod za zapošljavanje, na sljedećoj poveznici:

https://www.hzz.hr/content/publikacije-skole/2022/HZZ-Preporuke-za-obrazovnu-upisnu-politiku-i-politiku-stipendiranja-1220.pdf (str. 32. do 34.)

***Prvenstvo kod jednakog broja bodova***

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat s nižim prihodima po članu kućanstva
2. kandidat koji se obrazuje za deficitarno zanimanje
3. kandidat koji je ostvario veći broj bodova po osnovi uspjeha u prethodnom obrazovanju
4. kandidat koji u prethodnoj godini nije primao stipendiju Općine Ernestinovo
5. **KRITERIJI ZA UTVRĐIVANJE LISTE PRVENSTVA ZA STUDENTSKE STIPENDIJE ZA IZVRSNOST**

***Opći uspjeh***

Kriteriji za utvrđivanje liste prvenstva za dodjelu studentske stipendije za izvrsnost Općine Ernestinovo po osnovi općeg uspjeha u školovanju su sljedeći:

**Za kandidate za studentske stipendije za izvrsnost izračunavanjem prosjeka ocjena prethodnih godina studija:**

Prosjek ocjena x 15 = broj bodova

Dodatni bodovi za opći uspjeh dodjeljuju se kako slijedi:

1. sudjelovanje na međunarodnom natjecanju 10 bodova
2. nagrada dekana 15 bodova
3. nagrada rektora 20 bodova
4. objava znanstvenog ili stručnog rada kandidata 20 bodova

u domaćoj ili stranoj publikaciji

Ako na listama prvenstva dva ili više kandidata ostvare jednak broj bodova, prednost se utvrđuje ovim redoslijedom:

1. kandidat koji je ostvario veći broj bodova po osnovi uspjeha u prethodnom obrazovanju
2. kandidat koji u prethodnoj godini nije primao stipendiju Općine Ernestinovo.

Student može podnijeti prijavu za redovnu stipendiju i za stipendiju za izvrsnost. Ako ostvaruje pravo na obje stipendije, ostvarit će pravo na onu koja je za njega povoljnija.

1. **DOKUMENTACIJA KOJA SE PODNOSI U PRIJAVI NA NATJEČAJ**
2. **Prijava na natječaj podnosi se na isključivo na obrascima koji su objavljeni uz ovaj natječaj:**
* OBRAZAC A – prijava za dodjelu učeničke stipendije,
* OBRAZAC B – prijava za dodjelu redovne studentske stipendije,
* OBRAZAC B1 – prijava za dodjelu studentske stipendije za izvrsnost
* OBRAZAC C – Izjava o članovima zajedničkog kućanstva i prihodima kućanstva

Obrasce potpisuju samo punoljetne osobe, ako je učenik maloljetan, obrazac potpisuje roditelj ili skrbnik.

1. **Dokumenti koji se prilažu uz prijavu na natječaj (uz obrasce A, B, B1 ) su sljedeći:**

**Obvezno se prilaže:**

* domovnica učenika/studenta – za sve stipendije
* rodne listove ili izvatke iz matice rođenih za sve članove kućanstva – ne stariji od 6 mjeseci (iz e-Matične knjige ili iz matičnog ureda) - za učeničke i redovne studentske stipendije
* uvjerenje o prebivalištu učenika/studenta – ne starije od 21.rujna 2022. – izdaje MUP – za sve stipendije
* potvrde nadležne Porezne uprave Ministarstva financija o visini dohotka za 2021. godinu za sve članove kućanstva, uključujući i podnositelja prijave, odnosno potvrdu da pojedini član kućanstva nije korisnik mirovine– ne starije od 21.rujna 2022. – za učeničke i redovne studentske stipendije
* OBRAZAC C – Izjava o članovima zajedničkog kućanstva i prihodima kućanstva – za učeničke i redovne studentske stipendije
* za učenike srednje škole prilaže se fotokopija svjedodžbe prethodnog razreda srednje škole – za učeničke stipendije
* ovjereni prijepis svih ocjena na studiju (za studente diplomskih studija uključiti i ocjene preddiplomskog studija) – ne starije od 21 rujna 2022. – za redovne studentske stipendije i studentske stipendije za izvrsnost

**Dodatni prilozi, koji nisu obvezni, ali donose dodatne bodove:**

* dokaze o sudjelovanju na natjecanjima (županijskom, državnom, međunarodnom)
* dokaze o dodjeli nagrade dekana ili rektora
* dokaz o objavi znanstvenog ili stručnog rada u domaćoj ili stranoj publikaciji
* rješenje Centra za socijalnu skrb o priznavanju prava na zajamčenu minimalnu naknadu
* potvrda o statusu hrvatskog ratnog vojnog invalida iz Domovinskog rata (za roditelja)
* potvrdu o statusu djeteta smrtno stradalog, zatočenog ili nestalog hrvatskog branitelja iz Domovinskog rata
* dokaz da se radi o djetetu bez oba roditelja odnosno djetetu samohranog roditelja – npr. smrtni list ili izvadak iz matice umrlih za jednog ili oba roditelja, rješenje o oduzimanju roditeljskog prava roditelju i sl.
* dokaze da se radi o djetetu bez odgovarajuće roditeljske skrbi – npr. odluka o oduzimanju roditeljskog prava, dokaze o smještaju u dom za nezbrinutu djecu i sl.
* potvrdu škole ili visokog učilišta o redovitom školovanju – ako u kućanstvu ima članova koji se redovito školuju
1. **GUBITAK PRAVA NA STIPENDIJU I RASKID UGOVORA**

Korisnik stipendije gubi pravo na stipendiju u sljedećim slučajevima:

1. ako se utvrdi da je pravo na stipendiju ostvario na temelju neistinitih podataka
2. ako u tekućoj školskoj/akademskoj godini prekine školovanje, odnosno ne stekne uvjet za upis u višu godinu studija
3. ako pravomoćno bude osuđen na kazneno djelo i zbog toga isključen iz obrazovanja dulje od 3 mjeseca
4. ako započne primati stipendiju iz drugih izvora.

Općina Ernestinovo pridržava pravo jednostranog raskida ugovora o stipendiranju u svim navedenim slučajevima, te može zahtijevati povrat isplaćenih stipendija, uvećanih za zatezne kamate.

**Prijave na Natječaj podnose se na adresu:**

**OPĆINA ERNESTINOVO**

**Vladimira Nazora 64**

**31215 Ernestinovo**

**na koverti treba napisati:**

**„Ne otvaraj – natječaj za\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ stipendiju“**

 **(navesti stipendiju za koju se natječe; učeničku/ redovnu**

 **studentsku/ studentsku stipendiju za izvrsnost)**

**Prijave moraju biti dostavljene u Općinu Ernestinovo, bez obzira na način dostave najkasnije do 21.listopada 2022.godine do 14:00 sati za sve stipendije.**

**Datum predaje pošti neće se uzimati u obzir, ako prijava do navedenog roka ne bude dostavljena Općini Ernestinovo.**

**Neće se razmatrati prijave koje ne sadrže potpunu dokumentaciju, kao ni nepravodobno podnesene prijave.**

Općinska načelnica donijet će Odluku o dodjeli stipendije Općine Ernestinovo u roku 30 dana od isteka roka za podnošenje prijava na natječaj.

Odluka o dodjeli stipendije, zajedno s listom prvenstva, obvezno se objavljuje na službenoj mrežnoj stranici Općine Ernestinovo. Kandidatima će na e-mail adrese biti poslana obavijest o objavi odluke na Internet stranicama Općine Ernestinovo.

Nezadovoljni kandidat može u roku 8 dana od dana objave odluke i liste prvenstva podnijeti prigovor općinskoj načelnici, koja će odlučiti o prigovoru u roku 8 dana od dana zaprimanja prigovora.

Odluka o prigovoru je konačna.

Na temelju konačne odluke o dodjeli stipendije općinska načelnica i korisnik stipendije zaključuju ugovor o stipendiranju.

Prije sklapanja ugovora o stipendiranju kandidat ili njegov roditelj odnosno skrbnik dužni su dostaviti izjavu da ne primaju stipendiju po drugoj osnovi, ovjerenu kod javnog bilježnika. Izjava se daje pod punom kaznenom i materijalnom odgovornošću, a za maloljetne kandidate izjavu daje roditelj ili skrbnik.

**NAPOMENE:**

|  |
| --- |
|  |

Obrazac je potrebno ispuniti **na računalu ili** **čitkim rukopisom (velikim tiskanim slovima)** po točkama:

1. Podatci o učeniku/studentu
2. Kriteriji za utvrđivanje liste prvenstva
3. Podatci o školovanju/studiju

te priložiti i ostale dokumente koji su navedeni u Natječaju odnosno obrascima prijave.

**Podatke o tijeku školovanja/studiju popunjava i ovjerava** škola, odnosno visoko učilište koje kandidat pohađa.

Za **malodobne kandidate** prijavu ispunjava i potpisuje **zakonski zastupnik kandidata ili skrbnik**, koji također ispunjava i potpisuje izjavu o zajedničkom kućanstvu.

Općinska načelnica

Marijana Junušić, univ.spec.oec., v.r.